[bookmark: _heading=h.9eww0zbjh32r]Rettleiing til saksbehandlaren
Dette vedtaket skal berre brukast når lovgrunnlaget er pasient- og brukarrettslova § 4-6 a. Du skal bruke § 4-6 a som lovgrunnlag når
· vedtaket gjeld bruk av varslings- og lokaliseringsteknologi som ikkje har helsehjelp som formål
· vedtaket gjeld ein person over 18 år
· personen vedtaket gjeld, ikkje har avgjerdskompetanse
· personen vedtaket gjeld, ikkje motset seg tiltaket 
Kva blir rekna som varslings- og lokaliseringsteknologi?
Varslingsteknologi er teknologi som varslar helse- og omsorgspersonell om eit hjelpebehov hos pasienten eller brukaren. Døme er fallalarm, døralarm, sensormadrass og ulike former for digitalt tilsyn.
Du kan ikkje bruke denne vedtaksmalen for å tildele varslingsteknologi som har helsehjelp som formål, altså teknologi som varslar om helsetilstanden til personen (som overvaking av blodsukker eller hjarterytme, epilepsialarm, elektronisk medisindispenser, inkontinenssensor og liknande). Bruk av teknologi som har helsehjelp som formål, skjer etter reglane i pasient- og brukarrettslova § 4-6. 

Ver merksam på at nokre teknologiar kan brukast til begge formåla.
Lokaliseringsteknologi er teknologi som kan berekne og opplyse om den geografiske posisjonen til brukaren eller pasienten, til dømes GPS (klokke, smykke, sko eller liknande) og digitalt tilsyn.
Varslings- og lokaliseringsteknologi blir rekna som undergrupper av velferdsteknologi.

[bookmark: _heading=h.lgfp3e34td9]Kontinuerleg overvaking med lyd eller bilete for tryggleiksformål blir alltid rekna som tvang overfor personar med utviklingshemming
Du skal ikkje bruke denne malen dersom vedtaket gjeld kontinuerleg overvaking med lyd eller bilete. Dersom personen har utviklingshemming og det er behov for kontinuerleg overvaking med lyd eller bilete for å hindre eller avgrense vesentleg skade, kan du gjere vedtak etter helse- og omsorgstenestelova kapittel 9 så lenge vilkåra for dette er oppfylte. 

Dersom kontinuerleg overvaking med lyd eller bilete skal brukast for helsehjelpsformål, kan tiltaket setjast i verk etter reglane i pasient- og brukarrettslova § 4-6.

Kven kan du tildele varslings- og lokaliseringsteknologi til med dette vedtaket?
Du kan bruke denne vedtaksmalen når personen vedtaket gjeld, er over 18 år, ikkje har avgjerdskompetanse og ikkje motset seg tiltaket. Nytt sidan 1. september 2025 er at du kan bruke § 4-6 a for å tildele varslings- og lokaliseringsteknologi også til personar med utviklingshemming. Tidlegare måtte det gjerast tvangsvedtak etter helse- og omsorgstenestelova kapittel 9 for all bruk av slik teknologi.
[bookmark: _heading=h.lze2xg1de4c3]Vilkåra du må vurdere
Før du kan fastsetje bruk av varslings- og lokaliseringsteknologi med dette vedtaket, må du vurdere om desse vilkåra er oppfylte:
1. Brukaren er ikkje avgjerdskompetent.
2. Brukaren motset seg ikkje tiltaket.
3. Tiltaket er nødvendig for å hindre eller avgrense risikoen for skade på brukaren.
4. Tiltaket er i brukaren si interesse.
5. Tiltaket er forsvarleg.

Når du vurderer om vilkår 3 og 4 er oppfylte, skal du leggje vekt på om tiltaket står i rimeleg forhold til den aktuelle risikoen, om tiltaket framstår som det minst inngripande alternativet, og om det er sannsynleg at brukaren ville ha tillate tiltaket. Dersom det er mogleg, skal du spørje dei nærmaste pårørande om kva brukaren ville ha ønskt.
Når du vurderer om tiltaket er fagleg forsvarleg, bør du gjere ei konkret risikovurdering. Døme på relevante spørsmål er: 
· Kva er føresetnadene og evnene til den konkrete brukaren? Er det til dømes forsvarleg at hen er åleine heime? Kan hen ferdast trygt utandørs og vurdere temperatur og påkledning? Kan hen handtere/bruke teknologien på rett måte? 
· Kvar liker/plar brukaren å ferdast?
· Korleis er risikobiletet der teknologien skal brukast (i bustaden/nærområdet)? Er det mykje trafikk? Er det innsjøar, elvar eller liknande i nærleiken?
· Er utstyret tilstrekkeleg påliteleg?
· Er ansvaret for å reagere på varsling tydeleg plassert? Er det folk tilgjengeleg for å kunne reagere tilstrekkeleg raskt? Kor rask responstid som er nødvendig, kjem an på dei konkrete farane for den konkrete personen i det konkrete nærmiljøet.
· Vil det bli gitt tilstrekkeleg opplæring til brukaren og personellet i korleis teknologien fungerer?

[bookmark: _heading=h.cvcuqpnpgvkr]

Vedtak om tiltak 1, tiltak 2 … og tiltak X

Dersom det er for mange tiltak til å ramse opp i overskrifta, kan du endre overskrifta til «Vedtak om bruk av varslings- og lokaliseringsteknologi».
Kven vedtaket gjeld for
Dette vedtaket gjeld for fornamn og etternamn på brukaren/pasienten, fødd DD. månad ÅÅÅÅ.
Vedtak
Namn kommune vedtek at du får fallalarm/rørslesensor/sengesensor/dørsensor/GPS-sporing / digitalt tilsyn i form av [namn på teknologien] / 
· tiltak 1
· tiltak 2
· …

Bruk punktliste dersom det er fleire enn to tiltak.

Vedtaket gjeld frå DD. månad ÅÅÅÅ til DD. månad ÅÅÅÅ. Dersom behova dine endrar seg i løpet av denne perioden, ser vi på saka på nytt. 
Formålet med tiltaket/tiltaka
Målet med fallalarmen/rørslesensoren/sengesensoren/dørsensoren/GPS-sporinga / det digitale tilsynet / … er 
· å redusere risikoen for at du blir skadd 
· at du og foreldra dine / ektefellen/sambuaren din / ev. andre skal oppleve større tryggleik i kvardagen
· at du skal kunne bu heime
· at du skal kunne gå tur åleine
· at du skal sleppe å bli forstyrra om natta
· at du skal få auka livskvalitet ved å kunne vere meir sjølvstendig

Fallalarmen/Rørslesensoren/Sengesensoren/Dørsensoren/GPS-sporinga / Det digitale tilsynet /… fungerer slik at fritekst.

Dersom det er aktuelt:
Du [og dine pårørande] får opplæring i å bruke [alarmen/sensoren/GPS-sporinga]. Dersom alarmen blir utløyst, sørgjer [heimesjukepleia/…] for at du får hjelp.
Tiltaket/tiltaka er gratis
Du skal ikkje betale noko for fallalarmen/rørslesensoren/sengesensoren/dørsensoren/GPS-sporinga/…. 
[bookmark: _heading=h.l72wbenwnx44]Opplysningane i saka
I denne delen: 
· [bookmark: _heading=h.c9v0r9xj9xvg]Bruk eit klart språk som pårørande kan forstå.
· [bookmark: _heading=h.tf51d54gk2up]Unngå vurderingar.
· [bookmark: _heading=h.bnuszqit69ty]Oppgi kjelder der det er relevant: Er det til dømes pårørande eller tenesteytaren som har lagt fram ei opplysning?
· [bookmark: _heading=h.o0yuidtsha9y]Vel det som passar av forslaga nedanfor, og fyll inn det som manglar.
· [bookmark: _heading=h.z7b0rmw7xjcg]Ta berre med «aktive fakta», altså fakta som er relevante i saka, og som kan leggjast på vektskåla i vurderinga – både fakta som støttar opp om konklusjonen om varslings- og lokaliseringsteknologi, og fakta som ikkje gjer det.

Døme på formuleringar du kan ta utgangspunkt i: 

Dette er opplysningane som har betydning for vedtaket:
Du har kognitiv svikt / har ei utviklingshemming / har …. Du liker å vere ute / liker å gå tur / liker å gå på butikken / liker å vere åleine / og …, men du kan ha problem med å finne vegen heim / kan trenge hjelp om du vil gå ut / kan trenge hjelp om du fell / kan trenge hjelp om natta / og ….

Son din fortel at kjenningar kontaktar dei fordi du ikkje alltid finn vegen heim igjen. / Naboen din fortel at du har gått ut utan yttertøy. / Heimetenesta fortel at du har falle fleire gonger den siste tida.

Foreldra dine fortel at dei vil føle seg tryggare dersom … / dei er bekymra for at du skal gå deg bort /….


[bookmark: _heading=h.n28r6wiokn7t]Vurdering av avgjerdskompetanse
Avgjerdskompetansen din blei vurdert DD. månad ÅÅÅÅ av fornamn etternamn, stilling/yrke. Konklusjonen var at du ikkje har evne til å forstå kva tiltaket inneber, eller til å tillate det. 
Grunngiving for vedtaket 
Når vi har vurdert om du skal få fallalarm/rørslesensor/sengesensor/dørsensor/GPS-sporing / digitalt tilsyn, har vi vurdert om du motset deg tiltaket, og om desse to vilkåra i lova er oppfylte:
· Tiltaket er nødvendig for å hindre eller avgrense risikoen for at du kjem til skade.
· Tiltaket er i di interesse.

Risikoen ved at du ikkje har fallalarm/rørslesensor/sengesensor/dørsensor/GPS-sporing / digitalt tilsyn, er at du går deg bort / skader deg / får mindre fridom / får mindre privatliv / …. Du bur i eit område med mykje trafikk / nær ei elv / …, noko som aukar risikoen for at du kjem til skade. Vi meiner at å bruke fallalarm/rørslesensor/sengesensor/dørsensor/GPS-sporing / digitalt tilsyn vil redusere risikoen for at du kjem til skade, og at bruk av teknologien er eit forholdsmessig tiltak opp mot denne risikoen.

Vi meiner òg at fallalarm/rørslesensor/sengesensor/dørsensor/GPS-sporing / digitalt tilsyn er mindre inngripande og belastande for deg enn <set inn aktuelle alternativ> fordi <set inn individuell grunngiving>. Tiltaket verkar som det beste alternativet for at du skal kunne bevege deg utandørs utan tilsyn / få vere åleine om natta. Det har òg vore ein del av vurderinga vår at utstyret er påliteleg, og at vi har gode rutinar for opplæring og oppfølging. Vi meiner òg at du vil klare å bruke utstyret på rett måte. Vi meiner derfor at tiltaket er fagleg forsvarleg.

Vi trur det er sannsynleg at du ville ha tillate tiltaket om du hadde kunna, fordi individuell grunngiving. Du motset deg heller ikkje å bruke alarmen/sensoren/….

[bookmark: _heading=h.sxlz9x9mbym]Vi har òg spurt dei nærmaste pårørande om kva dei trur du ville ha ønskt. Dei fortalde at dei trur at …. Foreldra dine / dotter di / son din synest òg at fallalarm/rørslesensor/sengesensor/dørsensor/GPS-sporing / digitalt tilsyn er ei god løysing.

Til saman gjer dette at vi meiner at fallalarm/rørslesensor/sengesensor/dørsensor/GPS-sporing / digitalt tilsyn er nødvendig for å hindre eller avgrense risikoen for at du kjem til skade, og at bruk av denne teknologien er i di interesse.
Klagefristen er fire veker
[bookmark: _heading=h.u0ocffai5f96]Du kan klage på dette vedtaket. Fristen for å klage er fire veker frå du fekk dette brevet. 
Slik klagar du
Set inn rett lenkje dersom kommunen har digitalt klageskjema. 
Du skal bruke eit klageskjema som ligg her: [lenkje] / Du sender klaga på denne nettsida: [lenkje]

I klaga bør du skrive
· kva i dette vedtaket du klagar på (du kan klage på heile vedtaket eller på delar av det)
· kva du er usamd i 
· kvifor du er usamd
· kva endringar du ønskjer 
 

Du kan òg sende klaga i posten til / Dersom kommunen berre tek imot klager per post: Du sender klaga som brev i posten til 
Namn kommune 
Helse- og omsorgstenesta
Postboks XXXX
Postnummer stad

[bookmark: _heading=h.quwfn2ovlrt6]Kva skjer når du klagar?
[bookmark: _heading=h.c2y3panerw28]Om du klagar, ser vi på saka di på nytt. Om vi ikkje finn nokon grunn til å endre avgjerda vår, sender vi klaga vidare til Statsforvaltaren i XXXX, som tek den endelege avgjerda. 
Aktuelt regelverk

Pasient- og brukarrettslova
· Grunnlaget for vedtaket (det som blir kalla «heimelen») er paragraf (§) 4-6 a. Der står det at varslings- og lokaliseringsteknologi kan inngå i helse- og omsorgstenestene til personar over 18 år utan avgjerdskompetanse som ikkje motset seg tiltaket. Det står òg om kva vilkår som gjeld.
· At du har rett til nødvendig hjelp frå helse- og omsorgstenesta i kommunen, står i § 2-1. Sjå òg helse- og omsorgstenestelova § 3-2 første avsnitt nr. 6 bokstav a/c.
· Reglane om kven som har avgjerdskompetanse, står i § 4-3.
· Rettane og reglane for klage står i § 7-2, 7-3 og 7-5.
· At du har rett til innsyn i journalen din, står i § 5-1.
[bookmark: _heading=h.at6e7kmnanyj]Har du spørsmål?
Om du har spørsmål, kan du kontakte oss på telefonnummer XX XX XX XX måndag til fredag mellom klokka 00.00 og 00.00. Vi svarer gjerne på spørsmål om dette vedtaket, klagemoglegheiter eller andre ting du lurer på. 


Vennleg helsing
